

ZAVOD ZA ZDRAVSTVENU ZAŠTITU 
RADNIKA U SAOBRAĆAJU-SARAJEVO
Ulica Kolodvorska broj 10
S a r a j e v o

Na osnovu člana 7.stav 2., člana 8.stav 1. i 2., članova 10. i 12. Pravilnika o radu Zavoda za zdravstvenu zaštitu radnika u saobraćaju-Sarajevo broj: 01-1-1412-6/26, a u skladu sa odlukom direktora Zavoda broj: 01-2-1690/26 od 31.08.2026., Zavod za zdravstvenu zaštitu radnika u saobraćaju-Sarajevo (u daljem tekstu: Zavod) raspisuje  

JAVNI OGLAS

Za prijem radnika u radni odnos na poslove radnog mjesta: 
1. specijalista neurolog		1 izvršilac na određeno vrijeme najdalje do 2 godine	
2. specijalista medicine rada		1 izvršilac na određeno vrijeme najdalje do 1 godine
3. medicinski laborant		1 izvršilac na neodređeno vrijeme
4. zubni tehničar			1 izvršilac na neodređeno vrijeme 

a) Uslovi koje kandidati moraju ispunjavati:
Pored opštih uslova propisanih zakonom, kandidati treba da ispunjavaju i slijedeće posebne uslove: 

1. VSS, položen specijalistički ispit iz neurologije /neuropsihijatrije,1 godina radnog iskustva, opšta zdravstvena sposobnost,
2. VSS, položen specijalistički ispit iz medicine rada,1 godina radnog iskustva, opšta zdravstvena sposobnost,
3. SSS, smjer medicinski laborant/laboratorijski tehničar, položen stručni ispit, 6 mjeseci radnog iskustva,  opšta zdravstvena sposobnost,
4. SSS, smjer zubni tehničar, položen stručni ispit, 6 mjeseci radnog iskustva, opšta zdravstvena sposobnost

b) Kratak opis poslova radnog mjesta: 
1. i 2.Pregled, obrada i liječenje bolesnika u ambulantno-specijalističkoj djelatnosti u okviru svoje specijalnosti; obavljanje konsultativnih pregleda na zahtjev osnovne-primarne zdravstvene zaštite i drugih specijalnosti; upućivanje bolesnika na druge konsultativne preglede i na stacionarno liječenje; odgovoran je za vođenje propisane zdravstvene dokumentacije, evidencije i izvještaja; analiza zdravstvenog stanja bolesnika liječenih u bolnicama i polikliničkoj djelatnosti i zajedno sa primarno-osnovnom zdravstvenom zaštitom izrađuje prijedloge programa mjera zdravstvene zaštite za područje Zavoda; učestvuje u ostvarivanju prihvaćenog programa mjera zdravstvene zaštite i zajedno sa primarnom zdravstvenom zaštitom primjenjuje dispanzerske metode rada kod dogovorenih oboljenja i stanja; učestvuje u zdravstvenom vaspitanju i prosvjećivanju, u edukaciji zdravstvenih radnika u svom timu kao i ostalih vezanih za ostvarivanje dogovorenih programa mjera; organizuje posao u svom radnom timu; rad na unapređenju dijagnostičkih, terapeutskih i preventivnih postupaka; aktivno bavljenje zdravstvenim vaspitanjem i prosvjećivanjem; davanje stručnih mišljenja na stručne zahtjeve kod određenih slučajeva bolesti i povreda; radi i druge poslove u okviru svog zvanja.

3 Priprema prostora i pribora za rad; uzimanje krvi, urina i ostalih ekstracerularnih tečnosti od pacijenata; izrada laboratorijskih   analiza:  hematoloških, biohemijskih; vođenje evidencije o obavljenim analizama, izolovanim preparatima i sl.; odgovoran je za sredstva rada i opremu za rad i njeno održavanje, vrši pregled stolice: na krv, parazite i drugo; podnosi izvještaje; vrši svakodnevnu dezinfekciju radnih površina; odgovoran je za kvalitet svog rada i tačnost izvršenih analiza, ove poslove obavlja pod stručnim nadzorom biohemičara, odnosno specijaliste za medicinsku biohemiju, obavlja i druge poslove po nalogu rukovodioca.

4. Izrada radnih i studijskih odlivaka alginatom, gipsom, elastomerima i sl., na osnovu funkcionalnih i drugih otisaka; modeliranje krune zuba, mostova, parcijalnih i totalnih proteza; postavljanje odlivka, topljenje i livenje, polimeritovanje, obrada i poliranje i postupci pri izradi i reparaturi krunica, mostova parcijalnih i totalnih proteza; evidencija prijema i toka izvođenja radova, utroška plemenitih metala i dostavljanje odgovarajućih izvještaja; čuvanje i održavanje alata i instrumenata, mašina i drugih uređaja; obavlja i druge poslove po nalogu rukovodioca.

Mjesto rada: Sarajevo

c)      Dokazi koji se dostavljaju na javni oglas za sva radna mjesta: 
-  vlastoručno potpisana prijava,
-  kratka biografija,
-  izvod iz matične knjige rođenih (original ili ovjerena kopija),
-  uvjerenje o državljanstvu (original ili ovjerena kopija),

d) Ostala dokumentacija:

1. diplomu ili uvjerenje o završenom Medicinskom fakultetu i uvjerenje o položenom specijalističkom ispitu iz neurologije/neuropsihijatrije (originali ili ovjerene kopije), dokaz o radnom iskustvu na navedenom radnom mjestu (original ili ovjerena kopija), 

2. diplomu ili uvjerenje  o završenom Medicinskom fakultetu i uvjerenje o položenom specijalističkom ispitu iz medicine rada (originali ili ovjerene kopije), dokaz o radnom iskustvu na navedenom radnom mjestu (original ili ovjerena kopija), 

3. diplomu ili uvjerenje o završenoj srednjoj medicinskoj školi, smjer medicinski laborant/laboratorijski tehničar uvjerenje o položenom stručnom ispitu za medicinskog laboranta/laboratorijskog tehničara (originali ili ovjerene kopije), dokaz o radnom iskustvu na navedenom radnom mjestu (original ili ovjerena kopija), 

4. diplomu ili uvjerenje o završenoj srednjoj zubozdravstvenoj školi, smjer zubni tehničar i uvjerenje o položenom stručnom ispitu za zubnog tehničara (originali ili ovjerene kopije), dokaz o radnom iskustvu na navedenom radnom mjestu (original ili ovjerena kopija), 

e) Kandidati su dužni dostaviti dokumente tražene javnim oglasom. Dokumenti koji nisu u skladu sa istim neće se uzimati u razmatranje. Dostavljena dokumentacija ne podliježe naknadnom vraćanju.

Prijave sa svim traženim dokumentima kandidati će dostaviti lično na protokol Zavoda ili preporučenom poštom na adresu: Zavod za zdravstvenu zaštitu radnika u saobraćaju-Sarajevo, Kolodvorska 10.,Sarajevo.

Na koverti naznačiti ''Prijava na javni oglas za prijem u radni odnos na neodređeno ili određeno vrijeme na radno mjesto pod rednim brojem _____ -  ne otvarati''.
Nepotpune, neblagovremene i neuredne prijave neće se uzimati u razmatranje.

f)  Kandidati koji dostave uredne, blagovremene i potpune prijave će polagati pismeni i/ili usmeni ispit.
     O datumu, vremenu i mjestu polaganja ispita kandidati će biti obaviješteni pismeno preporučenom
     poštom kao i na e-mail adresu ukoliko je ista navedena u prijavi. 
 
g) Izabrani kandidat je dužan prije potpisivanja ugovora o radu dostaviti ljekarsko uvjerenje o zdravstvenoj sposobnosti za obavljanje poslova radnog mjesta za koje se prijavio.

h) Za navedena radna mjesta nije predviđen probni rad.

i) Javni oglas se objavljuje najmanje u jednom dnevnom listu, web stranici Zavoda i obavezno se dostavlja i JU službi za zapošljavanje prema sjedištu Zavoda i ostaje otvoren  osam (8) dana od dana zadnje objave.

